5.12.2022
ET
Euroopa Liidu Teataja
C 463/5
Euroopa Kohtu (teine koda) 13. oktoobri 2022. aasta otsus (Centrale Raad van Beroep eelotsusetaotlus – Madalmaad) – Raad van bestuur van de Sociale verzekeringsbank versus X, Y versus Raad van bestuur van de Sociale verzekeringsbank (Kohtuasi C-713/20) (1) (Eelotsusetaotlus – Võõrtöötajate sotsiaalkindlustus – Määrus (EÜ) nr 883/2004 – Artikli 11 lõike 3 punktid a ja e – Isik, kes elab ühes liikmesriigis ja töötab teises liikmesriigis – Tööleping(ud), mis on sõlmitud ühe rendiagentuuriga – Renditöö lähetused – Vahele jäävad ajavahemikud – Renditöö lähetuste vahelistele ajavahemikele kohaldatava õiguse kindlaks määramine – Töösuhte lõppemine) (2022/C 463/05) Kohtumenetluse keel: hollandi Eelotsusetaotluse esitanud kohus Centrale Raad van Beroep
Põhikohtuasja pooled Apellatsioonkaebuse esitajad: Raad van bestuur van de Sociale verzekeringsbank, Y Vastustajad apellatsioonimenetluses: X, Raad van bestuur van de Sociale verzekeringsbank
Resolutsioon Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta artikli 11 lõike 3 punkte a ja e tuleb tõlgendada nii, et isiku suhtes, kes elab ühes liikmesriigis ja on teises liikmesriigis asuva rendiagentuuri kaudu renditöö lähetustes selle teise liikmesriigi territooriumil, kohaldatakse renditöö lähetuste vahelistel ajavahemikel tema elukohaliikmesriigi õigusakte, kui renditöölepingu kohaselt töösuhe nendel ajavahemikel lõpeb.
(1)
ELT C 128, 12.4.2021.
Euroopa Kohtu (seitsmes koda) 13. oktoobri 2022. aasta otsus (Administrativen sad Veliko Tarnovo eelotsusetaotlus – Bulgaaria) – MC versus Direktor na Direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite (Kohtuasi C-1/21) (1) (Eelotsusetaotlus – Käibemaks – Direktiiv 2006/112/EÜ – Artikkel 273 – Meetmed käibemaksu nõuetekohaseks kogumiseks – ELTL artikli 325 lõige 1 – Kohustus võidelda Euroopa Liidu finantshuve kahjustava õigusvastase tegevuse vastu – Maksukohustuslasest juriidilise isiku käibemaksuvõlg – Riigisisesed õigusnormid, mis näevad ette solidaarvastutuse juriidilise isiku juhatajale, kes ise ei ole maksukohustuslane – Juhataja pahauskselt tehtud tehingud – Juriidilise isiku vara vähenemine, mis viib tema maksejõuetuseni – Juriidilise isiku tasumisele kuuluva käibemaksu summa ettenähtud tähtajaks maksmata jätmine – Viivitusintress – Proportsionaalsus) (2022/C 463/06) Kohtumenetluse keel: bulgaaria Eelotsusetaotluse esitanud kohus Administrativen sad Veliko Tarnovo